Cordia dezvoltă peste 1.000 de apartamente în 2025 în capitala Ungariei
Cordia, dezvoltator rezidențial din Ungaria, își consolidează poziția pe piața imobiliară prin extinderea semnificativă a ofertei sale, adăugând în portofoliu mai mult de 1.000 de apartamente, ceea ce reprezintă aproximativ 120.000 de metri pătrați de spațiu rezidențial, potrivit unui comunicat emis redacției. Această mișcare vine într-un context favorabil pentru sectorul imobiliar, cu o creștere dinamică a pieței locuințelor noi din Ungaria, tendință care a început să se manifeste încă de la sfârșitul anului 2024.